RESOLUCIÓN do 6 de agosto de 2007 pola que se convocan catro cursos sobre formación en desfibrilación semiautomática externa (Desa) para persoal non-sanitario.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 21/08/2007

Dentro do programa de actividades que a Academia Galega de Seguridade Pública ten previsto realizar no ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a convocatoria de catro cursos sobre uso de desfibriladores externos por persoal non sanitario, que deberá desenvolverse conforme as seguintes bases:
Primeira.-Obxectivos.
Proporcionar a formación necesaria para a utilización e manexo dos desfibriladores externos ao persoal non sanitario das agrupacións de voluntarios de protección civil.
Conseguir aumentar as taxas de supervivencia nos pacientes con morte súbita, conseguindo un acceso precoz a un sistema de emerxencias médicas.
Acurtar os tempos para realizar reanimación cardiopulmonar e a desfibrilación precoz.
Segunda.-Destinatarios.
Membros das agrupacións de voluntarios de protección civil que dispoñan de equipamento de desfibriladores externos, e que teñan feito o curso básico de protección civil e un curso de segundo nivel.
Terceira.-Desenvolvemento.
1. Prazas: o número de prazas ofertadas é de 15.
2. Duración e datas: os cursos terán lugar nos meses de setembro e outubro de 2007. Haberá catro edicións, a primeira o día 24 de setembro, a segunda o día 25 de setembro, a terceira o día 10 de outubro e a cuarta o día 11 de outubro, cunha duración de 9 horas lectivas.
O horario será o seguinte:
-Das 9.30 ás 14.30 horas e das 16.00 a 20.00 horas.
3. Lugar: os cursos realizaranse na sede da Academia Galega de Seguridade Pública no concello da Estrada.
Cuarta.-Solicitudes e prazo de inscrición.
1. A inscrición dos participantes é gratuíta.
2. O persoal que desexe participar nestes cursos deberá presentar, cuberta a máquina ou con letra moi clara, a instancia que figura no anexo.
3. O prazo para a presentación de instancias rematará o día 14 de setembro de 2007.
4. As instancias deberán estar asinadas polo xefe do organismo a que estea adscrito e co selo deste e, no caso de haber máis dunha solicitude da mesma entidade, relacionadas en orde de preferencia. Este será requisito indispensable para ser admitido no curso.
5. As instancias deberán enviarse por correo á sede da Academia Galega de Seguridade Pública: avenida da Cultura, s/n, 36680 A Estrada, ao fax nº 986 59 09 88 ou poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Os interesados poden facer uso do modelo de solicitude que aparece na páxina web
http://agasp.xunta.es.
Quinta.-Contido.
-Introdución.
-RCP básica. Lembranza.
-Coñecemento teórico do Desa.
-Recolla de datos (Utstein). Mantemento do aparello.
-Exercicios prácticos.
*RCP básica.
*Práctica Desa.
*RCP + Desa (MEGACODE).
Sexta.-Relación de admitidos.
A relación de participantes admitidos para a realización dos cursos exporase no taboleiro de anuncios da Academia Galega de Seguridade Pública, sen prexuízo da oportuna notificación aos seleccionados con anticipación suficiente ao inicio do curso. Tamén poden confirmar a súa admisión chamando ao teléfono 986 59 02 46 ou consultando a páxina web
http://
agasp.xunta.es.
Sétima.-Asistencia.
É obrigatoria a asistencia e puntualidade en todas as actividades do curso. A falta de asistencia, mesmo cando sexa xustificada, a máis dun 10% das horas lectivas programadas determinará a cualificación de «non apto» no curso.
Oitava.-Certificado de aproveitamento.
Ao remate do curso entregaráselles un certificado de asistencia e aproveitamento a aquelas persoas que acrediten a súa asistencia continuada e superen as correspondentes probas de coñecementos.
Novena.-Modificacións.
A Academia Galega de Seguridade Pública poderá modificar o desenvolvemento dos cursos para adaptalos ás necesidades da Administración e ás continxencias que poidan xurdir.
A Estrada, 6 de agosto de 2007.
P.A. (Decreto 23/1993, do 11 de febreiro)
Montserrat Bolívar Chinchilla
Secretaria xeral da Academia Galega
de Seguridade Pública
Ver referencia pdf "16100D011P030.PDF"
INSTITUTO GALEGO DE CONSUMO